Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh

na schválenie prípadu osobitného zreteľa týkajúceho sa prenájmu kancelárskeho priestoru č. 305 na 3. poschodí v budove Miestneho úradu mestskej časti Bratislava – Nové Mesto na Junáckej ulici č. 1 v Bratislave pre Dobrovoľný hasičský zbor Bratislava – Nové Mesto, IČO: 00 177 474 0102, Kutuzovova 17, 831 03  Bratislava

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
                                                                                	       3. Žiadosť 
                                              				       4. situáciu umiestnenia
							       5. LV č. 5750 

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
1. spracovateľa

					Apríl 2012
Návrh uznesenia

Miestne zastupiteľstvo

					s ch v a ľ u j e

prenájom kancelárskeho priestoru č. 305 na 3. poschodí o výmere podlahovej plochy 16,57 m2, nachádzajúceho sa v budove Miestneho úradu mestskej časti Bratislava – Nové Mesto na Junáckej ulici č. 1 v Bratislave so súpisným číslom 3216 postavenej na pozemku registra „C“ KN č. 15123/11 a zapísanej na LV č. 5750 v k.ú. Nové mesto pre Dobrovoľný hasičský zbor Bratislava – Nové Mesto, IČO: 00 177 474 0102, Kutuzovova 17, 831 03  Bratislava ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu určitú, odo dňa účinnosti zmluvy na 1 rok, za nájomné:

1 €/rok

-	s pripomienkami
-	bez pripomienok

DÔVODOVÁ  SPRÁVA

Listom zo dňa 05.01.2012 požiadal Dobrovoľný hasičský zbor Bratislava – Nové Mesto, IČO: 00 177 474 0102, Kutuzovova 17, 831 03 Bratislava (ďalej len DHZ), zastúpený predsedom DHZ Ing. Mariánom Čemezom o prenájom priestoru v budove Miestneho úradu mestskej časti Bratislava – Nové Mesto za účelom zabezpečenia činnosti DHZ.

DHZ pôsobí v mestskej časti Bratislava - Nové Mesto viac ako 50 rokov a vykonáva prevenciu rodinných domov v Bratislave na Kolibe, zabezpečuje kultúrne a spoločenské podujatia podľa požiadaviek mestskej časti Bratislava - Nové Mesto.

V priebehu rokov mal DHZ prenajaté rôzne kancelárie ako aj kanceláriu na Kutuzovovej ulici č. 17 v Bratislave. Avšak z dôvodu každoročného zvyšovania nájomného za prenajaté priestory, na ktoré finančne prispievala aj mestská časť Bratislava - Nové Mesto, bol DHZ nútený odísť z prenajatých priestorov. V pôvodnom sídle zostal už len poštový priečinok, pričom materiály má DHZ uložené v nevyhovujúcich priestoroch v garážach a súkromných bytoch. 
	
Keďže sa jedná o dobrovoľný hasičský zbor, ktorý vykonáva svoju činnosť v záujme ochrany zdravia a majetku obyvateľov mestskej časti Bratislava – Nové Mesto, prenájom je navrhovaný za symbolické 1 euro ročne. DHZ bude mesačne uhrádzať v súvislosti s prenajatými priestormi aj mesačné preddavky za poskytované služby (elektrina, teplo, voda, čistenie a odvoz odpadu) celkovo vo výške 98,26 €, ktorých úprava bude upravená v predmetnej nájomnej zmluve.

Nakoľko sa jedná o nájom realizovaný ako prípad hodný osobitného zreteľa, je potrebné v zmysle ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov tento nájom schváliť v miestnom zastupiteľstve trojpätinovou väčšinou všetkých poslancov.